इस क्षेत्र से सांसद रमाकान्त यादव के बेटे के चुनाव मैदान में होने के कारण इनकी प्रतिष्ठा दांव पर हैं । दूसरे चरण में पार्टियों ने युवाओं व महिलाओं पर भी खासा भरोसा जताया हैं प्रमुख दलों से दर्जन भर से अधिक युवा व तकरीबन इतनी ही महिला प्रत्याशी चुनाव मैदान में हैं। बात दागियों की करी जाए तो विधानसभा चुनाव के पहले चरण में जहां 109 दागी प्रत्याशी ताल ठोक रहे थे, वहीं दूसरे चरण में भी इनकी संख्या 118 तक पहुंच गई हैं। एडीआर की रिपोर्ट के मुताबिक सभी प्रमुख पार्टियों ने दागी उम्मीदवारों को मैदान में उतारा है। निर्वाचन क्षेत्र मऊ और घोसी के कौमी एकता दल के उम्मीदवार मुख्तार अंसारी पर सर्वाधिक 15 मुकदमें हैं जिनमें नौ गंभीर अपराध वाले हैं।